cyanic-selkie/wikianc huggingface dataset:
Սառա Նաեյնի
Ծանոթագրություններ
Կատեգորիա:Իրանցի երգչուհիներ Կատեգորիա:Իրանցի կին երգահաններ Կատեգորիա:Շիրազ քաղաքում ծնվածներ Կատեգորիա:Ապրող անձինք
Սիմա Ցյան
Սիմա Ցյան (ավանդական չինարեն՝ 司馬遷, պարզեցված չինարեն՝ 司马迁, )՝ չին պատմագիր, Հին Չինաստանի թերևս ամենակարևոր պատմագիրը։
Կենսագրություն
Սիմա Ցյանն իր կյանքը նվիրաբերել է «Շիջի» (史記, "Պատմական արձանագրումներ", թարգմանվում է նաև "Պատմական հուշագրություններ" աշխատությունը ավարտի հասցնելու նպատակին, մի գործ, որ իրենից առաջ ձեռնարկել էր իր հայրը՝ Սիմա Տանը։
Ինչպես իր հայրը, Սիմա Ցյանը նույնպես գլխավոր դպիր էր Հան արքայատոհմի ներկայացուցիչ Վուդի կայսեր պալատում։ Երբ լրացել է նրա քսան տարին, ձեռնամուխ է եղել Չինաստանով ճամփորդելու գործին՝ հայրենի երկրի պատմության վերաբերյալ նյութեր հավաքելու, որոշ տվյալներ ճշտելու նպատակով։ Ճամփորդությունից վերադառնալուց հետո նա կրկին իր նախկին աշխատանքին է անցել արքունի պալատի ատյանում, հոր հետ միասին, իսկ 109 թվականից շարունակել է հոր գործը։
Մեր թվականությունից առաջ 99 թվականին Սիմա Ցյանը հրապարակավ հանդես է եկել ի պաշտպանություն զորավար Լի Լինի, որն իր զորքով պարտություն էր կրել Չինաստանի հյուսիսում բնակվող ցյանգու քոչվոր ցեղի դեմ մղված ճակատամարտում և կայսեր ու արքունիքի կողմից մեղադրվում էր որպես այդ պարտության գլխավոր մեղավոր և պատասխանատու։ Պարտված գեներալին պաշտպան կանգնելով՝ Սիմա Ցյանը բորբոքել է կայսեր ցասումը, որը կարգադրել է ամորձատել նրան՝ որպես պատիժ։ Դա, փաստացի, նույնն էր, ինչ՝ մահապատիժը, քանզի, ըստ այն ժամանակների դավանանքային սովորույթի, այդպիսի խայտառակությունից հետո անձին այլ ելք չէր մնում, քան ինքնասպան լինելը ։ Սակայն Սիմա Ցյանը ինքնասպան չի եղել՝ գերադասելով ոտնահարել իր դարի ավանդույթը, որպեսզի կարողանա ավարտի հասցնել իր ձեռնարկած մեծ գործը։
Կայսեր կարգադրությամբ ամորձատվելուց հետո նա երեք տարի էլ անց է կացրել բանտում։ Պատժավայրից դուրս գալով՝ իր անձն ու հոգին ամբողջովին նվիրաբերել է «Շիջի»-ի ամբողջացման գործին, որը ավարտել է իր մահից կարճ ժամանակ առաջ՝ մ. թ. ա. 91 թվականին։ Չինական պատմագրության մեջ Սիմա Ցյանի կատարած հսկայական ներդրումը անհնար է գերագնահատել։ Հնագույն ժամանակներում Չինաստանում տեղի ունեցած շատ ու շատ կարևոր իրադարձությունների մասին հնարավոր է տեղեկանալ միայն ու միայն նրա շնորհիվ և, բացի այդ, նրա աշխատությունը մեծ ազդեցություն է գործել ոչ միայն չին, այլև կորեացի և նույնիսկ վիետնամցի հետագա պատմագիրների վրա, ինչպես նաև՝ նախանշել, կերպավորել չինացիների՝ իրենց պատմությանը ծանոթանալու և գնահատելու եղանակը։ Իզուր չէ, որ չինացիները նրան պատվում են՝ կոչելով «Մեծ պատմիչ», ինչպես հույները՝ Հերոդոտին, ինչպես հայերը՝ Մովսես Խորենացուն։
Հարկ է հավելել, որ Սիմա Ցյանը, պատմագետ լինելու հետ մեկտեղ, եղել է բանաստեղծ, տոմարագետ, աստղագուշակ և այդ ասպարեզներում նույնպես հետք է թողել Չինաստանի պատմության մեջ։
This Is How We Do
«This Is How We Do», ամերիկացի երգչուհի Քեթի Փերրիի երգն է։ Այն թողարկվել է 2014 թվականի օգոստոսի 11-ին՝ որպես նրա «Prism» (2013) կոչվող չորրորդ ստուդիական ալբոմի հինգերորդ սինգլ։ Երգը գրվել է Քեթի Փերրիի, Քլաս Օհլունդի և Մաքս Մարտինի կողմից և ձայնագրվել է Ստոկհոլմում, Շվեդիա։ Երգի պաշտոնական ռեմիքս տարբերակը, որում իր մասնակցությունն ունի նաև ամերիկացի ռեփեր Ռիֆ Ռաֆը, թողարկվել է օգոստոսի 25-ին, 2014։
Նախապատմություն և թողարկում
Երբ Քեթի Փերրին Շվեդիայի մայրաքաղաք Ստոքհոլմում աշխատում էր «Prism» ալբոմի վրա, երգչուհին համագործակցում է երաժշտական պրոդյուսեր Մաքս Մարտինի հետ, ով գրում է 10 երգ ալբոմի համար, որոնց թվում է նաև «This Is How We Do» երգը։ Երգչուհին նաև համագործակցում է Քլաս Օհլունդի հետ , ով բացի այս երգից, աշխատել է նաև ալբոմի «Walking on Air» երգի վրա։ 2013 թվականի հոկտեմբերի 18-ին վաճառքի է դուրս գալիս «Prism» ալբոմը, որի երգացանկը ներառում է նաև այս երգը ։ 2014 թվականի հուլիսի 24-ին երգչուհին հայտարարում է, որ «This Is How We Do» երգը առաջիկայում թողարկվելու է որպես ալբոմի հինգերորդ սինգլ ։ Երգը որպես սինգլ թողարկվում է օգոստոսի 11-ին ։
Երգի պաշտոնական ռեմիքսը, որում իր մասնակցությունն ունի նաև ամերիկացի ռեփեր Ռիֆ Ռաֆը, ներկայացվում է օգոստոսի 21-ին, իսկ օգոստոսի 25-ին հասանելի է դառնում թվային ներբեռնման համար iTunes-ում ։
Տեսահոլովակ
2014 թվականի հուլիսի 24-ին երգի պաշտոնական բառերով հոլովակը տեղադրվել է երգչուհու VEVO ալիքում, իսկ երգի տեսահոլովակը, որի ռեժիսորն է Ջոել Կեֆալին, նկարահանվել է Լոս Անջելեսում ։ Տեսահոլովակի պրեմիերան կայացել է 2014 թվականի հուլիսի 31-ին ։
Հավաստագրումներ
! colspan="3"| Սթրիմինգ
Բանգլադեշի ազգային թանգարան
Բանգլադեշի ազգային թանգարան (বাংলাদেশ জাতীয় যাদুঘর), ի սկզբանե հիմնադրվել է 1913 թվականի մարտի 20-ին՝ հանդես գալով այլ անվան ներքո (Դաքքայի թանգարան), պաշտոնական բացումը տեղի է ունեցել 1913 թվականի օգոստոսի 7-ին։ Բանգլադեշի ազգային թանգարանի կարգավիճակ ստացել է 1983 թվականի նոյեմբերի 17-ից։ Թանգարանը գտնվում է Դաքքայի Շահբագ շրջանում։ Թանգարանի գործունեությունը լավ է կազմակերպված, ցուցադրությունները ներկայացված են ժամանակագրական տեսքով ազգագրության, դեկորատիվ արվեստի, պատմության, դասական արվեստի, բնական պատմության, ժամանակակից և համաշխարհային քաղաքակրթությունների բաժիններում։ Թանգարանն ունի նաև կոնսերվացման հարուստ լաբորատորիա։
Ցոկոլային հարկ
Ցոկոլային հարկի մուտքի մոտ տեղադրված են մի քանի հին զենքեր, ինչպես նաև այստեղ է գտնվում սրահը, որտեղից այցելուները տոմսեր են ձեռք բերում և հավաքվում են լսելու թանգարանի պատմությունը։ Սրահն առաջնորդում է դեպի մեծ սանդուղք։ Բացի սրահը, այս հարկում կա մի փոքր սենյակ, որը նույնպես օգտագործվում է որպես դահլիճ (էքսկուրսավարներն այստեղ այցելուներին են պատմում թանգարանի պատմությունը)։
1-ին հարկ
Առաջին հարկը բաժանված է 22 սենյակների։
1-ին սենյակ
Առաջին սենյակի մեծ քարտեզի վրա ցուցադրված է Բանգլադեշն իր 64 շրջաններով։
2-րդ սենյակ
2-րդ սենյակում Բենգալյան վագրի մեծ արձանն է։
3-10-րդ սենյակներ
Այս սենյակներում ցուցադրվում են Բանգլադեշից գտնված բնական նմուշներ։ Սենյակներից մեկում ներկայացված է կետի լեզու։
10-22-րդ սենյակներ
Այս հարկերում կան մինչև 1900 թվականների պատմական Բենգալյան մասունքներ։ Սենյակում ցուցադրված են տարբեր նավակներ, որոնք օգտագործել է գյուղական բնակչությունը։
2-րդ հարկ
2-րդ հարկում ցուցադրվում են հայտնի մարդկանց լուսանկարներ, կան ցուցափեղկեր՝ նվիրված Բանգլադեշի ազատագրական պատերազմին և 1952 թվականի Լեզվական շարժմանը (Բենգալյան լեզվի համար մղվող պայքար)։ Կան պոստերներ, որոնք օգտագործվել են պատերազմի ժամանակ, խոշտանգումների մեքենա և այլն։ Կա նաև երկու գրադարան։
3-րդ հարկ
3-րդ հարկում ցուցադրվում են միջազգային քաղաքական գործիչների, դերասանների, գիտնականների նկարներ, ինչպես նաև այստեղ կա 4 միջազգային պատկերասրահ՝ չինական, կորեական, հնդկական, շվեյցարական ։
Արտաքին հղումներ
Կատեգորիա:Բանգլադեշի թանգարաններ Կատեգորիա:Ազգագրական թանգարաններ
Անցյալից
Անցյալից, հայ պատմաբան Լեոյի աշխատություն, որը առաջին անգամ հրատարակվել է 1925 թվականին Թիֆլիսում։ Հետագայում վերահրատարակվել է Երևանում Միքայել Հայրապետյանի խմբագրությամբ։
Գիրքը նկարագրում է Սան Ստեֆանոյից մինչ խորհրդայնացում ընկած ժամանակահատվածում Հայաստանի հասարակաքաղաքական կյանքը։ Լեոն այս ստեղծագործության մեջ առաջին հերթին փորձում է կենտրոնանալ տարբեր դեպքերի պատճառների վրա։ Գրքի հիմնական աղբյուրը Լեոյի կյանքից մնացած հիշողություններն են։
Բովանդակություն
Գիրքը կազմված է նախաբանից («Երկու խոսք»), ներածությունից, ութ գլուխներից և վերջաբանից։
Արտաքին հղումներ
Կատեգորիա:1925 գրքեր Կատեգորիա:Լեոի գրքեր
Լա Բրեոլ
Լա Բրեոլ (La Bréole), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լը Լոզե Յուբայ կանտոնի կազմի մեջ։ Համայնքի շրջանը՝ Բարսելոնետ։
Արախիդոնաթթու
Արախիդոնաթթու, օմեգա-6 պոլիչհագեցած ճարպաթթու 20:4(ω-6), կամ 20:4(5,8,11,14) ։ Այն կառուցվածքով նման է հագեցած արախիդոնաթթվին, որը հայտնաբերվում է cupuaçu բույսի յուղում ։
Լա Բրեոլ
Համայնքի INSEE կոդ՝ 04033։
Արախիդոնաթթու
Քիմիա
Քիմիական կառուցվածքով արախիդոնաթթուն կարբոօքսիլ խումբ պարունակող թթու է։ Այն կազմված է ածխածնի 20 ատոմների շղթայից և պարունակում է 4 ցիս-կրկնակի կապեր։ Առաջին կրկնակի կապը գտնվում է օմեգա ծայրից հաշված 6-րդ ածխածնի մոտ։
Լա Բրեոլ
Բնակչություն
Համայնքի բնակչությունը 2008 թվականին կազմում էր 346 մարդ։
Տնտեսություն
Տնտեսության հիմքը կազմում են գյուղատնտեսությունն ու զբոսաշրջությունը։ Համայնքում կան երկու ջրաէլեկտրակայաններ։
Արախիդոնաթթու
Կենսաբանություն
Արախիդոնաթթուն բջջապատի կառուցվածքային տարր հանդիսացող ֆոսֆոլիպիդների (հատկապես ֆոսֆատիդիլէթանոլամին, ֆոսթատիդիլխոլին, ֆոսֆատիդիլինոսիտիդներ) բաղադրիչ պոլիչհագեցած ճարպաթթու է, որն առատորեն առկա է գլխուղեղում, մկաններում և լյարդում։ Կմախքային մկաններում այն հատկապես շատ տարածված է և կոպիտ հաշվարկներով կազմում է ֆոսֆոլիպիդների կազմում եղած ճարպաթթուների 10-20 %-ը ։
Բացի բջջապատում կառուցվածքային և ազդանշանային ֆունկցիայից, այն ներգրավված է որոշ ազդանշանային ֆերմենտների՝ ֆոսֆոլիպազա-γ և -δ, պրոտեինկինազա-α, -β, և -γ, կարգավորման մեջ։ Արախիդոնաթթուն շատ կարևոր բորբոքային միջնորդանյութ է և կարող է գործել որպես անոթալայնիչ ։
Պայմանական անփոխարինելի ճարպաթթու
Արախիդոնաթթուն անփոխարինելոի ճարպաթթու չէ։ Այնուամենայնիվ, այն դառնում է անփոխարինելի, երբ առկա է լինոլաթթվի անբավարարություն կամ լինոլաթթվից արախիդոնաթթվի սինթեզի խնդիր։ Որոշ կաթնասունների մոտ արախիդոնաթթվի սինթեզի ունակությունն ավելի քիչ է արտահայտված։ Այդ պատճառով արախիդոնաթթու պարունակող սննունդը դառնում է նրանց սննդակարգի կարևոր մաս։ Շատ բույսերում արախիդոնաթթվի պարունակությունը բավական քիչ է, այդ պատճռով այս կենդանիները պարտադիր գիշատիչներ են։ Կատուները լավ օրինակ են, քանի որ դրանք զուրկ են արախիդոնաթթու սինթեզելու ունակությունից ։ Mortierella alpina տեսակի սունկը համարվում է արախիդոնաթթվի կոմերցիոն աղբյուր ։
Սինթեզը և կասկադը մարդու օրգանիզմում
Արախիդոնաթթուն ազատվում է ֆոսֆոլիպիդների կազմից ֆոսֆոլիպազա A2 ֆեմենտի շնորհիվ, ինչպես նաև սինթեզվում է դիացիլգլիցերոլից՝ դիացիլգլիցերոլ-լիպազա ֆերմենտի օգնությամբ ։
Լա Բրեոլ
Արտաքին հղումներ
Կատեգորիա:Ֆրանսիայի համայնքներ
Արախիդոնաթթու
Սինթեզը և կասկադը մարդու օրգանիզմում
Ազդանշանային նպատակով արախիդոնաթթուն սինթեզվում է IV-A խմբի ցիտոպլազմատիկ ֆոսֆոլիպազա A2-ի (cPLA2, 85 կիլոդալտոն) մասնակցությամբ, այնինչ բորբոքային արախիդոնաթթուն սինթեզվում է ցածր մոլեկուլային զանգվածով սեկրետոր ֆոսֆոլիպազա A2-ի (sPLA2, 14-18 կիլոդալտոն) ։
Արախիդոնաթթուն ֆերմենտների մասնակցությամբ փոխակերպվում է կենսաբանորեն և կլինիկորեն կարևոր մի շարք էյկոզանոիդների և դրանց հետագա մետաբոլիտների.
Այս մետաբոլիտներ առաջացումը և դրանց հետագա գործունեությունը մարդու օրգանիզմում կոչվում է «արախիդոնաթթվի կասկադ»։
Ֆոսթոլիպազա A2-ի ակտիվացում
PLA2-ը ակտիվանում է մի շարք նյութերի և ընկալիչների փոխազդեցությամբ, այդ թվում՝
Ավելին, ներբջջային կալցիումի ավելացումը, անկախ պատճառից, կարող է հանգեցնել մի շարք PLA2ների ակտիվացման ։
Ֆոսթոլիպազա C-ի ակտիվացում
Որպես այընտրանքային ճանապարհ, արախիդոնաթթուն կարող է պոսպոլիպիդներից առանձնանալ Ֆոսթոլիպազա C (PLC) ֆերմենտի օգնությամբ ։
Ճեղքման այս ճանապարհը կարող է ակտիվանալ մի շարք ընկալիչների դրդմամբ։
PLC-ը կարող է ակտիվանալ նաև միտոգեն-ակտիվացվող պրոտեինկինազայի (MAP-կինազա), թրոմբոցիտների աճի գործոնի (PDGF) և ֆիբրոբլաստներ աճի գործոնի (FGF) մասնակցությամբ ։
Գլխուղեղ
Արխիդոնաթթուն հարուստ ներկայացված է գլխուղեղում, որին հավասար քանակությամբ ներկայացված է նաև մեկ այլ ճարպաթթու՝ դոկոսզահեքսաենոաթթուն (DHA)։ Այս երկու ճարպաթթուները կազմում են գլխուղեղում առկա բոլոր ճարպաթթուների մոտ 20 %-ը ։ Գլխուղեղի ընդհանուր առողջությունը կապված է այս երկու ճարպաթթուների հետ։ Այլ բազմաթիվ ֆուկցիաների հետ, կարևոր է արախիդոնաթթվի ազդեցությունը հիպոկամպալ բջիջների թաղանթների հոսունության հարցում ։ Այն, ակտիվացնելով պերոքսիսոմ պրոլիֆերատոր-ակտիվացնող գամմա ընկալիչները, նաև օգնում է պաշտպանել բջջաթաղանթը օքսիդատիվ սթրեսից ։ Արախիդոնաթթուն ակտիվացնում է սինտաքսին-3, որն էլ կարևոր դերակատարում ունի նեյրոնների աճի և վերականգման պրոցեսում ։
Արախիդոնաթթուն ներգրավված է նաև վաղ նյարդաբանական զարգացման գործում։ Համաձայն մի հետազոտության՝ 18 ամսական երեխաներին 17 շաբաթ հավելյալ արախիդոնաթթու տալիս նկատվել է ինտելեկտի բարելավում՝ մտավոր զարգացման ինդեքսի բարձրացում ։ Այս էֆեկտն ավելի արտահայտված է եղել զուգահեռ DHA-ի կիրառման պարագայում։
Մեծահասակների մոտ արախիդոնաթթվի անբավարարությունը կարող է հանգեցնել մի շարք նյարդաբանական վիճակների զարգացման, օրինակ՝ Ալցհեյմերի հիվանդություն, երկբևեռ խանգարում ։ Այս հիվանդների մոտ նկատվել է արախիդոնաթթվից այլ բիոակտիվ մոլեկուլների փոխակերպման ակտիվացում (արախիդոնաթթվային կասկադի ֆերմենտների գերակտիվություն)։
Ալցհեյմերի հիվանդություն
Արախիդոնաթթվի դերը Ալցհեյմերի հիվանդության պաթոգենեզում ուսումնասիրող հետազոտությունները ցույց են տվել տարբեր, երբեմն միմյանց հակասող արդյունքներ։ Մի հետազոտությամբ երևում է, որ արախիդոնաթթուն կապ ունի հիվանդության առաջացման հետ, մեկ այլ հետազոտություն ապացուցում է, որ վաղ փուլերում արախիդոնաթթվի կիրառումը կարող է օգնել հիվանդության ընթացքի դանդաղեցմանը ։ Այս տվյալները հաստատելու համար նոր հետազոտություններ են անհրաժեշտ։ Մեկ այլ հետազոտության համաձայն հիվանդության պաթոգենեզում կարևոր դեր է խաղում մթնոլորտային օդի աղտոտվածությունը, և դրա պատճառով առաջանում է բջջի վնասում, իսկ արախիդոնաթթուն, հանդիսանալով ազդանշանային մոլեկուլ, նպաստում է վնասված բջջի շուրջը բորբոքման առաջացմանը ։
Բոդիբիլդինգի հավելում
Արխիդոնաթթուն կիրառվում է որպես բոդիբիլդինգի անաբոլիկ հավելում, քանի որ նպաստում է մկանների աճին։ Համաձայն հետազոտության՝ արախիդոնաթթվի կիրառումը 1500 մգ/օր չափաբաժնով 8 շաբաթների ընթացքում նպաստում է փորձառու մարզված անձանց մոտ մկանային զանգվածի զգալի մեծացմանը։ Այս տվյալները հատատվել էն պլացեբո-վերահսկված հետազոտությամբ ։
Ավելի վաղ ուսումնասիրվել էր 1000 մգ/օր չափաբաժնի կիրառումը 50 օրերի ընթացքում, և պարզվել էր, որ արախիդոնաթթուն նպաստում է մարզիկների անաերոբ հնարավորությունների և կատարողականության աճին։ Այս տվյալները վկայում են, որ արախիդոնաթթուն կարող է կիրառվել որպես աշխատունակությունը բարձրացնող միջոց ։
Սննդային արախիդոնաթթու և բորբոքում
Արախիդոնաթթվի մեծ քանակությունների օգտագործումն առողջ նյութափոխանակության պայմաններում չի բերում բորբոքման զարգացմանը, եթե զուգահեռ չեն կիրառվում լիպիդային պերօքսիդացման արգասիքներ։ Արախիդոնաթթուն ինքնին փոխակերպվում է ինչպես պրոբորբոքային, այնպես էլ հակաբորբոքային միջնորդանյութերի համապատասխանաբար բորբոքումից առաջ և հետո։ Պետք չէ շփոթել արտածին թույներից կամ խիստ բարձր ֆիզիկական ծանրաբեռնվածությունից հետո առաջացող քրոնիկ բորբոքումը հավասարակշռված ֆիզիկական ծանրաբեռնվածությունից և հանգստից հետո առաջացող սուր բորբոքման հետ, որն անհրաժեշտ է հյուսվածքների աճի և միկրովնասվածքների վերականգման համար ։ Այստեղ տվյալները նույնպես հակասական են։ Որոշ հետազոտողների պնդմամբ՝ օրական 840-2000 մգ արախիդոնաթթվի կիրառումը 50 օրերի ընթացքում կարող է բերել բորբոքման կամ դրա հետ կապված միջնորդանյութերի քանակի աճի ։ Կան նաև տվյալներ հակառակի մասին։ Այսպես, արախիդոնաթթվի բարձր քանակներն ասոցացվում են պրոբորբոքային մի շարք միջնորդանյութերի՝ IL-6, IL-1-ի պակասեցման և հակաբորբոքային ուռուցքի նեկրոտիկ գործոն բետտայի քանակի ավելացման հետ, ինչը կարող է նպաստել համակարգային բորբոքման նվազեցմանը ։
Արախիդոնաթթվի քանակը կարող է բաձրացած լինել քրոնիկ բորբոքային հիվանդություններով տառապող անձանց մոտ՝ պայմանավորված դրա ակտիվ մետաբոլիզմով բորբոքման պրոցեսում։ Այդ պատճառով խորհուրդ չի տրվում արախիդոնաթթվի հավելումների կիրառումը քրոնիկ բորբոքային հիվանդություններով և ռիսկային առողջությամբ անձանց։ Ի դեպ, չնայած արախիդոնաթթուն չունի որևէ պրոբորբոքային ազդեցություն առողջ օրգանիզմում, այնուամենայնիվ օմեգա-3 ճարպաթթուների կիրառումը կարող է ցուցաբերել որոշակի հակաբորբոքային ազդեցություն ։
Արախիդոնաթթվի հավելումների առողջական էֆեկտներ
Մի շարք կլինիկական հետազոտություններ ապացուցում են 50 օրերի ընթացքում արախիդոնաթթվի 1000-1500 մգ/օր չափաբաժնով կիրառման անվտանգությունը և լավ տանելիությունը։ Օգտագործման ընթացքում առողջական վիճակի ընդհանուր գնահատման արդյունքները (ներառյալ լյարդի, երիկամների ֆունկցիան, պլազմայի սպիտակուցները , իմունիտետը , թրոմբոցիտների ագրեգացիան ) բացասական փոփոխությունների չեն ենթարկվում։ Ավելին, արախիդոնաթթվի բարձր պարունակությունը մկանային հյուսվածքներում կարող է կորելացվել ինսուլինի նկատմամբ բարձր զգայունության հետ ։ Առողջ անհատների մոտ սննդակարգում արախիդոնաթթվի կիրառումը տոքսիկ էֆֆեկտներ կամ անվտանգության ռիսկեր չի պարունակում։
Քանի դեռ հետազոտությունները չեն գտնում արախիդոնաթթվի որևէ դրական էֆեկտ նստակյաց կենսակերպով անձանց մոտ, ակտիվ մարզիկների մոտ դա այլ ազդեցություն է ունենում։ Մի հետազոտություն ցույց է տվել բորբոքային մարկերների (IL-6) բազային մակարդակի իջեցում ակտիվ կենսակերպով ապրող երիտասարդ անձանց մոտ 50 օրերի ընթացքում 1000 մգ/օր չափաբաժնով արախիդոնաթթվի օգտագործման դեպքում ։
Պոլիչհագեցած ճարպաթթուների (օմեգա-3, օմեգա-6` այդ թվում արախիդոնաթթու) կիրառումը կարող է օգտակար լինել սրտային հիվանդություններ ռիսկի նվազեցման հարցում ։ Սրտաբանների ամերիկյան ասոցիացիան խորհուրդ է տալիս օրական էներգիայի 5-10 % ստանալ պոլիչհագեցած ճարպաթթուներից, այդ թվում արախիդոնաթթվից։ Դրանց կիրառումը անվտանգ է, սակայն կարող է դրական ազդեցություն ունենալ սիրտ-անոթային հիվանդությունների տեսանկյունից ։
Մի շարք հետազոտություններ ցույց են տալիս, որ արախիդոնաթթուն չունի որևէ ուռուցքածին ազդեցություն, սակայն ինչպես այլ սննդային հավելումներ, արախիդոնաթթուն նույնպես խորհուրդ չի տրվում օգտագործել չարորակ նորագոյացություններով տառապող անձանց   ։ Այն հանդիսանում է բջջային աճի և վերականգման ակտիվատոր, իսկ այդ պրոցեսները խանգարված են նման հիվանդների մոտ։
Արտաքին հղումներ
Կատեգորիա:Ճարպաթթուներ Կատեգորիա:Սննդային հավելումներ Կատեգորիա:Կարբոնաթթուներ
Էշլկամ
Էշլկամ (Eschlkam), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 3480 մարդ (2010 թվականի 31 դեկտեմբերի տվյալներով), տարածքը՝ 60,50 կմ² ։ Պաշտոնական կոդը՝ 09 3 72 124։
Արտաքին հղումներ
Կատեգորիա:Բավարիայի բնակավայրեր
Գիորգի Գիգաուրի
Գիորգի Գիգաուրի (გიორგი გიგაური, ), վրացի բանաստեղծ, Վաժա Փշավելայի և Շալվա Դադիանու (1994) մրցանակների դափնեկիր։
Ծնվել է 1928 թվականին։ 1953 թվականին ավարտել է Թբիլիսիի պետական համալսարանի իրավաբանական ֆակուլտետը։
Առաջին բանաստեղծությունը տպագրվել է 1951 թվականին, առաջին բանաստեղծական ժողովածուն՝ 1957 թվականին։ Բանաստեղծական տասնյակ գրքերի հեղինակ է։ Նրա ստեղծագործությունները թարգմանվել են բազմաթիվ լեզուներով։ Եղել է Վրացական հեռուստատեսության ավագ խմբագիր, «Կրոն» և «Վրաստանի գյուղատնտեսություն» ամսագրերի բաժնի վարիչ ։
Ծանոթագրություններ
Կատեգորիա:Վրացի բանաստեղծներ Կատեգորիա:Վրացի խմբագիրներ Կատեգորիա:Վրացի լրագրողներ Կատեգորիա:Թբիլիսիի պետական համալսարանի շրջանավարտներ
Մտածի՛ր կնոջ պես
Մտածիր կնոջ պես (Думай как женщина), СТС հեռուստաալիքի ռուսական հեռուստասերիալ։ Կոլումբիական «Եվայի կրունկների վրա» (En los tacones de Eva) հեռուստասերիալի ադապտացիան է։ Սերիալի ցուցադրումը սկսվել է 2013 թվականի ապրիլի 13-ից մինչև 2013 թվականի մայիսի 30-ը ։
Սյուժե
Գլխավոր դերակատար Եվգենի Նովիկովը կնամոլ է։ Նա շատ հեշտ է փոխում կանանց և նույնիսկ չի էլ մտածում իր «միակին» գտնելու մասին։ Բայց նրա կյանքում հայտնվում է Դաշան։
Դաշան Նովիկովի նախկին աշխատակիցն է։ Նա նրա տնօրենին տվել է զբոսաշրջության բնօրինակ նախագիծը, բայց տնօրենը նրան արժանի ուշադրության չէր արժանացրել, այլ առաջին իսկ հնարավորությունից հեռացրել է աշխատանքից։ Բայց ամեն ինչ միանգամայն փոխվեց՝ Դաշայի նախագիծը կարող էր հաղթել Մշակույթի նախարարության տենդերը։ Բայց հիշելով նախկին վիճաբանությունը տնօրենի հետ, Դաշան հրաժարվում է աշխատել նրա հետ։ Նովիկովը քնում է և մտածում, թե ինչպես ստանա Դաշայի նախագիծը։ Եվգենին չի կարողանում մտածել ավելի լավ բան, դրա համար ստիպված գնում է հաշտություն կնքելու Դաշայի հետ։ Նա սիրահարվում է Դաշային։ Դրա համար նա գողանում է նախագիծը և չի որոշում գործի դնել։ Եվ վերջում Եվգենիի կոլեգան՝ Ստրելցովը գողանում է նախագիծն ու ստանում տենդերը։
Եվգենին հայտնվում է բարդ իրավիճակում՝ նրան մեղադրում են հափշտակության մեջ։ Փորձելով փախչել երկրից, նա ավտովթարի է ենթարկվում և բոլորը կարծում են, թե նա մահացել է։ Համակերպվելով իրավիճակի հետ Եվգենին որոշում է հետ վերադառնալ իր ընկերությունը, բայց այս անգամ աղջկա կերպարանքով՝ Եվա Անատոլևայի տեսքով։
Հիմա նա պետք է վերադարձնի իր սերը և աշխատանքը։ Բացի այդ նա բացում է կազմակերպում, որտեղ նա պետք է հագնի կանացի կրունկեր, որպեսզի հետո կարողանա ապացուցել, որ տղա է։
Արտաքին հղումներ
Կատեգորիա:Ռուսական հեռուստասերիալներ
Օլաինեի շրջան
Օլաինեի շրջան (Olaines novads), վարչատարածքային միավոր Լատվիայի կենտրոնական մասում, Վիձեմե պատմական մարզում։ Բաղկացած է 1 վոլոստից և Օլաինե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 20 517 մարդ ։
Շրջանի մակերեսը 297 կմ² է ։
Շրջանը կազմավորվել է 2009 թվականի հուլիսի 1֊ին։
Բնակչություն
2010 թվականի հունվարի 1֊ին բնակչության թվաքանակը կազմում էր 20 517 մարդ ։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ․
Ֆեդերիկո Մարկետի
Ֆեդերիկո Մարկետի (Federico Marchetti, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի կազմում։ Խաղում է դարպասապահի դիրքում ։ Նախկինում հանդես է եկել Իտալիայի ազգային հավաքականում և նրա կազմում մասնակցել 2010 թվականի աշխարհի առաջնությանը, 2013 թվականի Կոնֆեդերացիաների գավաթին ու 2016 թվականի Եվրոպայի առաջնությանը ։
Վաղ կարիերա
Մարկետին Տորինոյի ակադեմիայի սան է։ 2002-03 մրցաշրջանը նա վարձավճարով անցկացրեց Պրո Վերչելիում, որի կազմում էլ նշեց իր պրոֆեսիոնալ դեբյուտը։ Հետագայում նա վարձավճարով հանդես եկավ Սերիա C1-ում և Սերիա C2-ում խաղացող Կրոտոնեում և Տրևիզոյում, սակայն այս թիմերի կազմում խաղադաշտ դուրս չեկավ՝ լինելով երկրորդ հիմնական դարպասապահը։ 2005 թվականի ձմռանը Մարկետին կրկին վարձավճարով տեղափոխվեց Պրո Վերչելի։ 2005 թվականի ամռանը իտալացին միացավ Բիելեզեին, որի կազմում անցկացրեց 30 հանդիպում։
Ալբինոլեֆե
2006 թվականի հունիսին Մարկետին տեղափոխվեց Սերիա B-ում հանդես եկող Ալբինոլեֆե ՝ դառնալով թիմի երկրորդ դարպասապահը։ Իր դեբյուտը նշեց 2007 թվականի մարտի 25-ին՝ Ռիմինիի դեմ խաղում ։ Իր առաջին մրցաշրջանում Մարկետին անցկացրեց 13 հանդիպում՝ բաց թողնելով 20 գնդակ։ 2007-08 մրցաշրջանում իտալացին դարձավ Ալբինոլեֆեի հիմնական դարպասապահը։ Նա անցկացրեց 32 հանդիպում առաջնությունում՝ 16 խաղում պահելով իր դարպասը անառիկ և ճանաչվելով Սերիա B-ի տարվա լավագույն դարպասապահ ։
Կալյարի
2008 թվականի հուլիսին Մարկետին սկզբից վարձավճարով, ապա համատեղ սեփականության պայմանագրով միացավ Կալյարիին ։ Իր դեբյուտը ակումբի կազմում նշեց օգոստոսի 23-ին՝ Իտալիայի գավաթի Տրիեստինայի դեմ խաղում ։ Առաջին հանդիպումը Սերիա A-ում անցկացրեց օգոստոսի 31-ին՝ Լացիոյի դեմ խաղում ։ Իր դարպասը իտալացին առաջին անգամ անառիկ պահեց հոկտեմբերի 5-ին՝ Միլանի դեմ խաղում ։ 2010 թվականի փետրվարի 1-ին Կալյարին գնեց Մարկետիի լրիվ տրանսֆերը ։ 2010-11 մրցաշրջանում Մարկետին հեռացվեց ակումբի առաջին թիմից, քանի որ նա ցանկանում էր լքել Կալյարին։ 2011 թվականի ապրիլին իտալացին վերադարձավ առաջին թիմ՝ հայտնվելով Ջենոայի դեմ խաղի պահեստային նստարանին ։ Կալյարիի կազմում Մարկետին անցկացրեց 70 հանդիպում՝ բաց թողելով 90 գնդակ և 24 խաղում իր դարպասը պահելով անառիկ։
Լացիո
2011 թվականի հուլիսի 5-ին Մարկետին 5 տարվա պայմանագիր կնքեց Լացիոյի հետ ։ Ակումբը նրա համար վճարեց 5․2 միլիոն եվրո ։ Իր դեբյուտը Լացիոյի կազմում Մարկետին նշեց օգոստոսի 18-ին՝ Եվրոպայի Լիգայի որակավորման փուլի Ռաբոտնիչկիի դեմ խաղում ։ Իր առաջին մրցաշրջանում Մարկետին անցկացրեց 39 հանդիպում բոլոր մրցաշարերում՝ բաց թողելով 48 գնդակ ։ 2013 թվականի մայիսի 26-ին իտալացին խաղադաշտ դուրս եկավ Իտալիայի գավաթի եզրափակչի Ռոմայի դեմ խաղում՝ այս խաղում պահելով դարպասը անառիկ և օգնելով իր թիմին նվաճել գավաթը ։ Օգոստոսի 18-ին նա մասնակցեց Իտալիայի սուպերգավաթի Յուվենտուսի դեմ խաղին, սակայն այս խաղում Լացիոն պարտվեց 4-0 հաշվով  ։
Լացիոյի ավագի թևկապով Մարկետին առաջին անգամ խաղադաշտ դուրս եկավ 2013 թվականի սեպտեմբերի 19-ին՝ Եվրոպայի Լիգայի խմբային փուլի Լեգիայի դեմ խաղում ։ 2015 թվականի փետրվարի 9-ին իտալացին հեռացվեց խաղադաշտից Ջենոայի դեմ խաղում՝ կարմիր քարտ ստանալով հանդիպման 27-րդ րոպեին ։ Մայիսի 10-ին նա կրկին հեռացվեց խաղադաշտից՝ այս անգամ կարմիր քարտ ստանալով Ինտեր Միլանի դեմ խաղում ։ Օգոստոսի 8-ին Մարկետին խաղադաշտ դուրս եկավ Իտալիայի սուպերգավաթի Յուվենտուսի դեմ խաղում, սակայն այս խաղում Լացիոն պարտվեց 2-0 հաշվով ։ 2016 թվականի հունվարի 9-ին նա երկարաձգեց իր պայմանագիրը մինչև 2018 թվականը  ։ 2017-18 մրցաշրջանում իտալացին կորցրեց իր դիրքը թիմի հիմնական կազմում՝ չանցկացնելով ոչ մի հանդիպում։ Լացիոյի կազմում Մարկետին մասնակցեց 194 հանդիպման՝ բաց թողելով 227 գնդակ և 68 խաղում պահելով իր դարպասը անառիկ։
Ջենոա
2018 թվականի հուլիսի 2-ին Մարկետին ազատ գործակալի կարգավիճակով միացավ Ջենոային ։ Իր դեբյուտը նշեց օգոստոսի 11-ին՝ Իտալիայի գավաթի Լեչեի դեմ խաղում ։ Առաջին հանդիպումը Ջենոայի կազմում Սերիա A-ում անցկացրեց օգոստոսի 26-ին՝ Էմպոլիի դեմ խաղում ։
Միջազգային կարիերա
Իտալիայի ազգային հավաքական Մարկետին առաջին անգամ հրավիրվեց 2009 թվականի մայիսին Մարչելո Լիպիի կողմից՝ Հյուսիսային Իռլանդիայի դեմ խաղի համար ։ Իր դեբյուտը ազգային հավաքականում նշեց հունիսի 6-ին՝ թիմի մեկնարկային կազմում խաղադաշտ դուրս գալով Հյուսիսային Իռլանդիայի դեմ խաղում և այս խաղում պահելով իր դարպասը անառիկ ։
2010 թվականի մայիսին Մարկետին ընդգրկվեց աշխարհի առաջնության համար վերջնական կազմում ։ Իր դեբյուտը առաջնությունում նշեց հունիսի 14-ին՝ փոխարինելով վնասվածք ստացած Ջանլուիջի Բուֆֆոնին Պարագվայի դեմ խաղում  ։ Հաջորդ 2 խաղերում Մարկետին բաց թողեց 4 գնդակ , իսկ Իտալիան չկարողացավ հաղթել ոչ մի խաղում և զբաղեցրեց վերջին հորիզոնականը իր խմբում՝ դուրս մնալով աշխարհի առաջնությունից  ։
Աշխարհի առաջնությունից հետո Մարկետին, նորանշանակ մարզիչ Չեզարե Պրանդելիի կողմից չհրավիրվեց Իտալիայի ազգային հավաքական մինչև 2013 թվականը։ 2013 թվականի մայիսին նա հրավիրվեց ազգային հավաքական՝ Չեխիայի և Հայիթիի դեմ ընկերական խաղերի համար, ինչից հետո ընդգրկվեց Կոնֆեդերացիաների գավաթի համար վերջնական կազմում ։ Այստեղ նա չանցկացրեց ոչ մի հանդիպում, իսկ Իտալիան զբաղեցրեց 3-րդ հորիզոնականը առաջնությունում՝ հետխաղյա 11-մետրանոցների հարվածաշարում հաղթելով Ուրուգվային ։
Իր վերջին հանդիպումը Իտալիայի ազգային հավաքականի կազմում Մարկետին անցկացրեց 2013 թվականի հոկտեմբերի 15-ին՝ աշխարհի առաջնության որակավորման փուլի Հայաստանի դեմ խաղում ։ 2016 թվականի մայիսի 31-ին նա Անտոնիո Կոնտեի կողմից ընդգրկվեց Իտալիայի՝ Եվրո 2016-ի համար վերջնական կազմում ։ Առաջնությունում Մարկետին չանցկացրեց ոչ մի հանդիպում, իսկ Իտալիան դուրս մնաց քառորդ եզրափակչից՝ հետխաղյա 11-մետրանոցների հարվածաշարում պարտվելով Գերմանիային ։
Ակումբային վիճակագրություն
2019 թվականի հոկտեմբերի 14-ի դրությամբ
Միջազգային վիճակագրություն
2019 թվականի հոկտեմբերի 14-ի դրությամբ
Ակումբային
Լացիո
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:Պրո Վերչելիի ֆուտբոլիստներ Կատեգորիա:Կրոտոնեի ֆուտբոլիստներ Կատեգորիա:Տրևիզոյի ֆուտբոլիստներ Կատեգորիա:Ալբինոլեֆեի ֆուտբոլիստներ Կատեգորիա:Կալյարիի ֆուտբոլիստներ Կատեգորիա:Լացիոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ
Ֆալքենշթայն (Բավարիա)
Ֆալքենշթայն (Falkenstein), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 3241 մարդ (2010 թվականի 31 դեկտեմբերի տվյալներով), տարածքը՝ 45,46 կմ² ։ Պաշտոնական կոդը՝ 09 3 72 125։
Արտաքին հղումներ
Կատեգորիա:Գերմանիայի բնակավայրեր
Դեյր Հաֆիրի շրջան
Դեյր Հաֆիրի շրջան (ناحية دير حافر), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր Հաֆիրի գավառի 3 շրջաններից մեկը։
Վարչական կենտրոնն է Դեյր Հաֆիր քաղաքը։ 2004 թվականի մարդահամարի տվյալներով շրջանը ունի 33,592 բնակչություն ։ Տարածք կազմում է 112.22 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Դեյր Հաֆիրի գավառ
Քրիստոնեական աստվածաբանություն
Ավանդաբարքրիստոնեության մեջ աստվածաբանությունը հասկացվում է որպես Աստծո բնության, մտադրության և գործունեության մասին համակարգային վերլուծություն՝ Աստվածային գոյության մասին։
Աղբյուրներ, մեթոդաբանություն
Ուղղափառության մեջ աստվածաբանության հիմնական աղբյուրը սուրբ ավանդույթն է։ Սուրբ Գիրքը (Աստվածաշունչ) համրվում է ամենակարևոր ու հիմնական աղբյուրը ։.
Պաշտոնական բողոքական աստվածաբանության հիմնական հիմնարար աղբյուրը Սուրբ Գիրքն է, Աստվածաշունչը։ Սուրբ ավանդույթը, պատճառաբանությունը եւ փորձը համարվում են օժանդակ աղբյուրներ.
Նրանք, ովքեր ցանկանում են խորանալ աստվածաբանության մեջ, գնում են մասնագիտացված կրթական հաստատություններում` սեմինարներ և հոգեւոր ակադեմիաներ, որտեղ նրանք ստանում են հիմնարար հասկացություններ, ուսումնասիրում են աստվածաբանական մտքի զարգացման պատմությունը կամ բուհերի աստվածաբանական ֆակուլտետները։
Պատմություն
Պայմանավորված է այն հանգամանքով, որ ողջ քրիստոնեական պատմության մեջ միշտ էլ աստվածաբանական գիտության մոտեցումները տարբեր են եղել։ Աստվածաբանությունը որպես կարգապահություն երբեք չի եղել եւ չէր կարող լինել։ Ժամանակի ընթացքում այս իրավիճակը սրվել է ավելի մեծ թվով դավանանքների, հոսանքների եւ աստվածաբանական դպրոցների / ուղղությունների առաջացման հետևանքով:Ժամանակակից քրիստոնեական աստվածաբանության մաս են կազմում Արեւելյան Եկեղեցու աստվածաբանությունը, բյուզանդական ավանդույթի ուղղափառ եկեղեցիներին, Հին Արեւելյան եկեղեցին, կաթոլիկեն, բողոքական դավանանքների աստվածաբանությունը, ներառյալ ավետարանական դավանանքները։
Աստվածաբանության ճյուղերը(առարկաները)
1․ Հիմնական կամ համակարգված աստվածաբանություն
2. Ապոլոգետոլոգիական աստվածաբանություն (ռացիոնալ միջոցների միջոցով վարդապետության հիմնավորումը)
3. Դոգմատիկ աստվածաբանություն (դոգմատիկա)
4.1. Աստվածաբանություն․ Ուսմունք Աստծո վարդապետության և Սուրբ Երրորդության մասին
4.2. Քրիստոնեաբանություն․ Ուսմունք Հիսուս Քրիստոսի բնույթի ու կերպարի մասին
4.3. Պնևմատոլոգիյա․ Ուսմունք Սուրբ հոգու վարդապետության մասին
4.4. Սատերոլոգիյա․ Ուսմունք Փրկության վարդապետության մասին
4.6. Էսխատոլոգիյա Ուսմունք աշխարհի վերջին ճակատագրերի մասին
4.7. Սրբապատկերների գիտություն․ Ուսմունք սրբապատկերների մասին
4.8. Հաղորդության գիտություն Ուսմունք հաղորդության վարդապետության մասին
4.9. Հրեշտակագիտություն․ Ուսմունք հրեշտակների մասին
4.10. Անթոպոլոգիյա Ուսմունք մարդու վարդապետության մասին
4.11. Համատոլոգիյա․ Ուսմունք մեղքի վարդապետության մասին
5.Համեմատական աստվածաբանություն` հիմնական կրոնի համեմատական վերլուծությունը այլ կրոնների հիմունքներով
6. Գործնական աստվածաբանություն
7. Պաստոռալ աստվածաբանություն
8. Հոմիլիքսիա․ Քարոզչության գործունեության տեսություն եւ պրակտիկա
9. Լիթուրգիա․ Երկրպագության տեսությունը եւ պրակտիկան
10. Բարոյական աստվածաբանություն․ Եկեղեցու ուսմունքը բարոյական գիտակցության եւ մարդու բարոյական վարքի վերաբերյալ (քրիստոնեական էթիկա)
11. Կանոնյան իրավունք․ Եկեղեցու օրենքի տեսություն
12. Աստվածաշնչի ուսումնասիրություններ
13. Բիբլիական Աստվածաբանություն
14. [[Նոր Կտակարան|Նոր եւ Հին Կտակարան ի]] տեքստալոգիյա․ Աստվածաշնչի տեքստի պատմությունը
15. Աստվածաշնչային տեքստերի մեկնաբանման մեթոդաբանություն
16. Հին Եկեղեցու պատմություն
17. Եկեղեցու հնագիտություն
18. Տեղական եկեղեցիների պատմություն
Ուղղափառ եկեղեցի
Անկասկած, ուղղափառության հեղինակավոր վարդապետական տեքստերն են Հին Կտակարանի եւ Նոր Կտակարանի Սուրբ գրությունները, էկոմենիկ խորհուրդները⟨հավատքները և դոգմաները⟩, սրբապատկերների մասին դոգման, որոշ տեղական խորհուրդների հավատքները, (Կոստանդնուպոլսի 879-880 թվականների խորհուրդը, Կոստանդնուպոլսի 1341-1351 թվականների խորհուրդը, Կոստանդնուպոլսի 1156-1157 թվականների խորհուրդը), Սբ. Գրիգոր Պալամասի ուղղափառ հավատքի խոստովանությունը , Եփեսոսի Սբ. Մարկոսի Ուղղափառ հավատքի խոստովանությունը.
Թեև ամփոփագիրը (կաթեխիզմը) լիովին օրգանական չէ Ուղղափառության համար, սակայն հաշվի առնելով տարբեր կեղծ Ուղղափառ կաթողիկոսների առկայությունը դրանց բացահայտման համար, այնուհետեւ կաթողիկոսությանը սովորած մեծ թվով կաթոլիկների Ուղղափառության անդամակցության շնորհիվ,և հետեւելով Հռոմի կաթոլիկ եւ բողոքական եկեղեցիների օրինակին, նոր և նորագույն ժամանակաշրջանում ստեղծվել են նոր ուղղափառ կաթողիկոսություններ՝ որոնք ունեն տարբեր կրոնական նշանակություն ։
Սուրբ Պետրոսի «Կաթոլիկ եւ Առաքելական եկեղեցու Ուղղափառ խոստովանությունը», գրված է բոլոր ուղղափառ հայրապետների հրահանգներով և հաստատմամբ։
Հռոմի կաթոլիկ եկեղեցի
Կաթոլիկ եկեղեցու վարդապետական տեքստերը յոթ Էկումենիկ խորհուրդների հրամանագրերն են, ինչպես նաեւ կաթոլիկ եկեղեցու տաճարները։ Ի տարբերություն Ուղղափառության, ժամանակակից կաթոլիկության մեջ կաթեխիզմը կաթոլիկ հավատքի օրգանական ցուցադրություն է։
Ուղղափառ քրիստոնեությունը բնութագրող հատկանիշներ
Ուղղափառ աստվածաբանությունը (անգլերենից `« Ուղղափառ աստվածաբանություն ») տարբերվում է արևմտյան աստվածաբանությունից (աստվածաբանություն) նրանով, որ մեր ժամանակներում, Էկումենիկ խորհուրդների ավարտից հետո, ուղղափառ աստվածաբանները չեն զարգացնում իրենց հիմնական ուսուցումը հավատքի ճշմարտությունների վերաբերյալ վեճերում այնպես, ինչպես բոլոր գիտությունների եւ աստվածաբանության ոլորտներում ։
Դոգման մշակում է քրիստոնեական հերմենևտիկա, պաթոլոգիա, եկեղեցական պատմություն, եկեղեցական հնագիտություն, պատկերազարդում, ճարտարապետություն, արվեստի պատմություն, փիլիսոփայություն, օրենքի կանոնագիրք։ Ուղղափառ դոգմատները պաշտպանում են միայն հավատացյալներին։
Ուղղափառ աստվածաբանության հիմքը համարվում է հունական փիլիսոփայությունը՝ սկսած Սոկրատեսից («հունական հավատք»)։
Ի տարբերություն բողոքականների, ուղղափառ քրիստոնյաների համար «աստվածաբանությունը» ոչ միայն խոսք է, բանավոր արտահայտություն, այլ նաեւ սրբապատկեր, խորհրդանշական ներկայացում, հատկապես Երկնային ու Երկրային Եկեղեցու մասին։Ընդհանուր առմամբ, Արեւմտյան եկեղեցիների վարդապետության եւ աստվածաբանության առանձնահատկությունը (հեթոդոկեն աստվածաբանություն) ճանաչումն է ։ Նրանք այսպես կոչված «առաքելական» եւ (կեղծ) «Աֆանասիեվ» հավատքի խորհրդանիշներն են։ Արդյունքում ելակետը Հայրը չէ,ինչպես Նիկենում եւ այլ հնադարյան դավանանքներում, ինչպես հայրապետական աստվածաբանության հույն մասնաճյուղի եկեղեցու հայրերը։
Սակայն Հոր «միապետությունը», որպես մեկ աղբյուր եւ մեղադրյալ, հստակորեն նվազում է։Սա ուղղափառների կողմից մերժված (ի տարբերություն Օգոստինեի գաղափարների, իրենց ճիշտ մեկնաբանությամբ, Ուղղափառության դոգմաների հիմնական ուղղությամբ) օգոստոսյան աստվածաբանությունն է։ Կաթոլիկները ճանաչել են այն պնդման ճշմարտությունը, որ Չա՛րլինգեն հավատքի հարցերում իշխանություն չէ,որ Սուրբ Հոգին գալիս է Որդուց։
Թովմա Աքվինացի ուսմունքները դարեր առաջ, նախքան 1879-ին նախընտրած թոմիզմի ճանաչումը, հակասում էր կաթոլիկ եկեղեցուն, բնօրինակի օգոստինյանականությանը, նույնիսկ ավանգգինիզմի հիմքի վրա զարգացումից հետո։ Ինչպես նկատել է Ռուսաստանի գիտությունների ակադեմիայի փիլիսոփայության ինստիտուտի աստվածաբանության բաժնի ղեկավար, պաթոլոգիական հետազոտությունների կենտրոնի գլխավոր խմբագիր Ալեքսեյ Ռոշլանովիչ Ֆոքին՝ Ուղղափառ աստվածաբանները ծանոթ չեն արեւմտյան հայրերի հետ եւ ավելի քիչ են օգտագործում իրենց ստեղծագործությունները թարգմանությունների բացակայության կամ դրանց որակի պատճառով։
Սակայն, ամեն դեպքում, հոգեւոր կյանքի այս աղավաղումները չեն տարածվում հինավուրց պատրիարքական ավանդույթների վրա։
Անգլիկան եւ եպիսկոպոսական եկեղեցիները գնահատում էին Թովմա Աքվինացու աշխատանքները։ 1452 թվականին Կոստանդնուպոլիս ժամանեց Էկումենիկ պատրիարքարանի հետ միասնականության համար Հուսեյնի առաջին դեսպանությունըը, որոնցից ոմանք միավորվել էին XX դարի սկզբին։
Աստվածաբանները աշխատում են ապահովել, որ 21-րդ դարի Ուղղափառ հավատի յուրաքանչյուր տառատեսակ լիներ այնպիսին, ինչպիսին էր 9-20-րդ դարերում, եւ ունենար նույն իմաստը, ինչ 1-8-րդ դարերում, ներառյալ 12 հավատարիմ առաքյալները։ Ցանկացած փոփոխության նպատակն էր նոր հանգամանքներում հին հավատքի խոստովանությունը։
Օրինակ՝ Աստվածաշունչը եւ ծառայության գիրքը թարգմանվել են նոր լեզուներով, կամ ավելացվեցին ծեսեր, որոնք ընդգծեցին նորադարձների հատկությունները։ Ու չնայած այդ ամենին, սկզբունքը մնում է նույնը. «Կա մեկ Աստված, մեկ հավատք եւ մեկ մկրտություն»։ Ուղղափառները, ի տարբերություն հռոմեական կաթոլիկների, չեն հավատում, որ ավանդույթը առաջնային է, եւ Սուրբ Գիրքը երկրորդային։ Նրանք համաձայն չեն բողոքական աստվածաբանների հետ, ովքեր հավատում են, որ Սուրբ Գիրքն առաջնային է։ Ուղղափառության աչքում քրիստոնեությունը Աստծո հետ հանդիպման կրոնն է, եւ ոչ թե գրավոր տեքստերի ռացիոնալ մեկնաբանությունը (լինի դա Ավանդույթ կամ Գրականություն)։
Ծանոթագրություններ
Կատեգորիա:Քրիստոնեական աստվածաբանություն
Սերժ վան Դայնհովեն
Սերժ վան Դայնհովեն (Serge van Duijnhoven, ), հոլանդացի բանաստեղծ, լրագրող, կինոքննադատ, պատմաբան։
Լրագրողական գործունեության ընթացում աշխատել է թեժ կետերում։ Ապրում և աշխատում է Բրյուսելում և Կաննում՝ «International Feature Agency»-ում և «Cinema Redux» ընկերությունում։ Եղել է «Գրական ճեպընթաց 2000» ծրագրի մասնակիցներից։ 2012 թվականի գարնանը որպես գրող մասնակցել է «Երևանը 2012 թվականին գրքի համաշխարհային մայրաքաղաք» նախագծի բացմանը։ Նույն թվականի ապրիլի 24-ին՝ Եղեռնի զոհերի հիշատակի օրը, իր «Պոետները չեն պարում» նվագախմբի և «Նաիրի» համույթի հետ ներկայացրել է «Քաոսից դեպի հույս» խորագրով համերգային ծրագիրը։ Մասնակցել է նաև ՀՀ մշակույթի նախարարության կազմակերպած «Գրական տապան» (2012) միջոցառմանը ։
Ծանոթագրություններ
Կատեգորիա:Հոլանդացի բանաստեղծներ Կատեգորիա:Հոլանդացի լրագրողներ Կատեգորիա:Հոլանդացի պատմաբաններ
Սոկոտո (նահանգ)
Սոկոտո (Sokoto State), նահանգ Նիգերիայում։ Ըստ 2006 թվականի մարդահամարի տվյալների՝ բնակչության թիվը կազմում է 3 702 676 մարդ ։ Վարչական կենտրոնը Սոկոտո քաղաքն է։
Կլիմա
Նահանգը գտնվում է սավաննայի գոտում։ Այստեղ տարին ունի երկու եղանակ՝ չոր և անձրևոտ։ Չոր եղանակն սկսվում է հոկտեմբերից և տևում մինչև ապրիլ ամիսը (իսկ երբեմն էլ՝ մինչև հունիս ամիսը)։ Անձրևային եղանակն իր հերթին մայիսից տևում է մինչև սեպտեմբեր կամ հոկտեմբեր ամիսները ։ Մեկ տարվա ընթացքում տեղումների ընդհանուր քանակը 500-ից 1300 մմ է։
Պատմություն
19–րդ դարում Սոկոտոյի խալիֆայությունը տեղակայված է եղել ժամանակակից պետության տարածքում։ 1903 թվականին այդ տարածքը գրավվել է բրիտանական զորքերի կողմից՝ բարոն Ֆրեդերիկ Լուգարդի գլխավորությամբ ։ Ձևավորվել է Հյուսիսային Նիգերիայի գավառը, որն ընդգրկել է Սոկոտոյի այժմյան նահանգի տարածքը։ 1967 թվականին՝ Նիգերիայի անկախացումից հետո, երկիրը բաժանվել է նահանգների ։ 1976 թվականին տարածքային բարեփոխումների արդյունքում, Հյուսիսարևմտյան նահանգը բաժանվել է երկու՝ Սոկոտո և Նիգեր նահանգների։ 1991 թվականին նահանգից առանձնացվել է նոր նահանգ՝ Կեբին, իսկ 1996 թվականին ևս մեկը՝ Զամֆարան ։
Բնակչություն
Նահանգի բնակչությունը, ըստ 2006 թվականի մարդահամարի արդյունքների, կազմում է 3 702 676 մարդ։ Մարզում գերակշռում են հաուսա և ֆուլբե էթնիկ խմբերը, ինչպես նաև՝ տուարեգներ և զաբարմավաներ ։ Հավատացյալների մեծ մասը սուննիներ են (կան նաև շիա իսլամական փոքրամասնություններ)։
Իշխանություն և վարչական բաժանում
Նահանգը բաժանված է քսաներեք տեղական կառավարման տարածքների, նահանգապետ՝ Aminu Waziri Tambuwal ։
Էկոնոմիկա
Նահանգի բնակիչների ավելի քան 80% -ը զբաղվում է գյուղատնտեսությամբ։ Հիմնականում անձնական կարիքների համար աճեցվում են կարտոֆիլ, մանիոկա, գետնընկույզ, եգիպտացորեն և բրինձ, ինչպես նաև՝ ցորեն, բամբակ, ծխախոտ և տարբեր բանջարեղեններ վաճառքի համար ։ Տեղաբնիկները նաև զբաղվում են ձկնորսությամբ, զարգացած են տարբեր արհեստներ, ինչպիսիք են՝ դարբնություն և կաշվե իրերի արտադրություն։
Գյուղատնտեսական արտադրանքը, ինչպես նաև՝ արաբական խեժը, որը ևս այդտեղ է արտադրվում, պահանջարկ ունեն ոչ միայն նահանգում, այլ նաև երկրի մնացած տարածքներում ։
Նահանգի տարածքը հարուստ է օգտակար հանածոներով։ Այստեղ արդյունահանում են ֆոսֆորիտ (լուսածնահանք), կրաքար, կաոլին, կավի տեսակներ, ավազ և այլն ։
Շնորհիվ այն բանի, որ, ի տարբերություն արևադարձային Աֆրիկայի շատ այլ երկրների և տարածքների, նահանգում ցեցե գոյություն չունի։ Այդտեղ շատ զարգացած է անասնաբուծությունը։ Անասունների գլխաքանակը հաշվվում է 8 միլիոն, և ըստ այս ցուցանիշի՝ նահանգը երկրում զբաղեցնում է երկրորդ տեղը ։
Սոկոտոյում զարգացած է ալյուրաղացման արդյունաբերությունը, լոլիկի պահածոյացման, շաքարավազի արտադրությունը, տեքստիլ արտադրանքը, սոսինձը, ինչպես նաև՝ կաշվե դաբաղումը և գործվածքների ներկումը ։
Զբոսաշրջություն
Նահանգում, հատկապես նրա վարչական կենտրոնում՝ Սոկոտո քաղաքում, տեղակայված են տեսարժան վայրերի և ճարտարապետական հուշարձանների մի ամբողջ շարք, որոնք պահպանվել են 19–րդ դարից՝ Սոկոտո անկախ պետության գոյության շրջանից։ Յուրաքանչյուր տարի նահանգ են այցելում հազարավոր զբոսաշրջիկներ։ Առկա են յոթ հյուրանոցներ ։
Ծանոթագրություններ
Կատեգորիա:Վարչական միավորներ այբբենական կարգով Կատեգորիա:Նիգերիայի նահանգներ Կատեգորիա:1976 հիմնադրված պետություններ և տարածքներ
Տուլչա
Տուլչա, (Tulcea), Թուլչա, Ռումինիայի Դոբրուջա նահանգի Տուլչա ժուդեցի վարչական կենտրոնը, նավահանգիստ Դանուբի գետաբերանում։ 73 հազար բնակիչ (1981)։ Զարգացած է սննդի արդյունաբերությունը, կավահողի արտադրությունը։ Ունի նավաշինարան։
Ռումինիայի հայկական գաղթավայրերից է։ Հայերը Տուլչայում հաստատվել են 15-17-րդ դարերում։ Նրանք զբաղվել են առևտրով և արհեստագործությամբ։ Ունեցել են ընտրովի թաղային խորհուրդ։ 1830 թվականին հայերը կառուցել են մատուռ, իսկ 1882 թվականին դրա տեղում հիմնադրել Ս․ Գրիգոր Լուսավորիչ ելնի Վիրապից եկեղեցին (ճարտարապետ Հակոբ Բալյանի նախագծով)։ Տուլչայում գործել են հայկական դպրոց և ծաղկոց, ընդօրինակվել են ձեռագրեր։ «Գալացից առժամանակ տեղափոխված «Անի» տպարանը 1917-1921 թվականներին Տուլչաում հրատարակել է հայկական գրքեր։ 1881 թվականին Տուլչայի հայկական համայնքն ունեցել է 400, 1925 թվականին՝ 190, 1933 թվականին՝ 100 բնակիչ։ Ներկայումս հայերի քանակը Տուլչայում չի անցնում մի քանի տասնյակից։
Ծանոթագրություններ
Կատեգորիա:Ռումինիայի քաղաքներ
Սան Բիազե
Սան Բիազե (San Biase), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 270 մարդ, բնակչության խտությունը կազմում է 25 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Համայնքի հովանավորներն են Սուրբ նահատակ Վլաս Սեբաստացին։ Տոնը նշվում է փետրվարի 3-ին, և Սանտա Պիան։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Դմիտրի Ուզնաձե
Դմիտրի Նիկոլայի Ուզնաձե (դեկտեմբերի 20, 1886, Սաքարա (ներկայում՝ Զեստափոնի շրջան, Վրաստան) — 12 հոկտեմբերի, 1950, Թբիլիսի), վրացի խորհրդային հոգեբան և փիլիսոփա։ Մշակել է դիրքորոշման ընդհանուր հոգեբանական տեսությունը։
Կենսագրություն
Դմիտրի Ուզնաձեն ծնվել է 1886 թվականի դեկտեմբերի 20-ին Սաքարա գյուղում։ 1905 թվականի հեղափոխությանը մասնակցելու պատճառով հեռացվել է դպրոցից։ Նույն թվականին մեկնել է Շվեյցարիա, ապա՝ Գերմանիա։ Կրթությունն ստացել է Լայպցիգում (1909) ու Խարկովում (1913)։ Հայրենիք վերադառնալուց հետո՝ 1915-1917 թվականներին, զբաղվել է մանկավարժական գործունեությամբ ։ Թբիլիսիի պետական համալսարանի հիմնադիրներից մեկն է ու այդ համալսարանի պրոֆեսոր (1918)։ Այնտեղ ստեղծել է հոգեբանության ամբիոն։ Եղել է Վրաստանի Գիտությունների ակադեմիայի հոգեբանության ինստիտուտի տնօրեն և Վրաստանի ԳԱ ակադեմիկոս (1941)։ 1946 թվականին ստացել է Վրաստանի գիտությունների վաստակավոր գործչի կոչում ։
Դմիտրի Ուզնաձեն մահացել է 1950 թվականի հոկտեմբերի 9-ին Թբիլիսիում։ Թաղված է Թբիլիսիի պետական համալսարանի բակում ։
Աշխատություններ
Դմիտրի Ուզնաձեն հեղինակել է «Դիրքորոշման հոգեբանության հիմնական դրույթները» (1961) և «Դիրքորոշման հոգեբանության փորձարարական հիմունքներ» (1966) աշխատությունները, որոնցում ներկայացվում է ու հիմնավորվում դիրքորոշման՝ որպես սուբյեկտի ու օբյեկտի միջև եղած սահմանի հասկացությունը։ Ի հայտ գալով սուբյեկտի պահանջմունքի ու նրա բավարարման օբյեկտիվ իրավիճակի հակադրության պայմաններում՝ դիրքորոշումը, ըստ Ուզնաձեի, սուբյեկտի ամբողջական, չտարբերակված վիճակ է, որ նախորդում է իրականությանը։
Արտաքին հղումներ
Կատեգորիա:Վրացի հոգեբաններ Կատեգորիա:Վրացի փիլիսոփաներ Կատեգորիա:Թբիլիսի քաղաքում մահացածներ Կատեգորիա:Վրաստանի գիտությունների ազգային ակադեմիայի ակադեմիկոսներ Կատեգորիա:Խարկովի ազգային համալսարանի շրջանավարտներ Կատեգորիա:Լայպցիգի համալսարանի շրջանավարտներ
Ռասմ Հարմիլ ալ-Իմամի շրջան
Ռասմ Հարմիլ ալ-Իմամի շրջան (ناحية رسم حرمل الإمام), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր Հաֆիրի գավառի 3 շրջաններից մեկը։
Վարչական կենտրոնն է Ռասմ Հարմիլ ալ-Իմամ քաղաքը։ 2004 թվականի մարդահամարի տվյալներով շրջանը ունի 30,029 բնակչություն ։ Տարածք կազմում է 203.58 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Դեյր Հաֆիրի գավառ
Քուվեյրիս Շարկիի շրջան
Քուվեյրիս Շարկիի շրջան (ناحية كويرس شرقي), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր Հաֆիրի գավառի 3 շրջաններից մեկը։
Վարչական կենտրոնն է Քուվեյրիս Շարկի քաղաքը։ 2004 թվականի մարդահամարի տվյալներով շրջանը ունի 26,729 բնակչություն ։ Տարածք կազմում է 218.64 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Դեյր Հաֆիրի գավառ
Միրա Ավադ
Միրա Ավադ (ميرا عوض, מירה עווד, Мира Ауад, ), արաբա-բուլղարական ծագում ունեցող իսրայելցի երգչուհի և դերասանուհի։ Եղել է առաջին երգչուհին, որը Իսրայելը ներկայացրել է Եվրատեսիլ միջազգային մրցույթում ։
Կենսագրություն
Միրան ծնվել է Կարմիելում, այնուհետև ընտանիքը տեղափոխվել է Հյուսիսային Գալիլեայում գտնվող Ռամ գյուղ։ Հայրը եղել է արաբ բժիշկ։ Մայրը՝ Սնեժանկան, ծնունդով եղել է Բուլղարիայից և զբաղվել է կանանց իրավունքների պաշտպանությամբ ։ Այժմ Միրա Ավադը իր ամուսնու՝ հրեական ծագում ունեցող Կոստա Մոգիլևիչի հետ ապրում է Թել Ավիվում   ։
Միրա Ավադը սովորել է Իսրայելի կենտրոնում գտնվող ժամանակակից երաժշտության և ջազի դպրոցում։ Նա մասնակցել է Կամերային թատրոնի կազմակերպած բեմադրություններին, որոնք նվիրված են եղել արաբա-իսրայելական հակամարտությանը։ Մասնակցել է նաև տարբեր հեռուստատեսային նախագծերի, նկարահանվել է ֆիլմերում։